Komisija za priznanja Mestnega sveta Mestne občine Ljubljana na podlagi 93. in 94. člena Statuta Mestne občine Ljubljana (Uradni list RS, št. 66/07 - uradno prečiščeno besedilo, 15/12 in 84/15) in Odloka o priznanjih Mestne občine Ljubljana (Uradni list RS, št. 116/08 in 107/09) objavlja:

**INFORMACIJO O PODELITVI NAZIVA ČASTNI MEŠČAN GLAVNEGA MESTA LJUBLJANA OZIROMA ČASTNA MEŠČANKA GLAVNEGA MESTA LJUBLJANA**

**Naziv častni/a meščan/ka** je najvišje priznanje Mestne občine Ljubljana, ki ga prejmejo posamezniki, ki so izjemno zaslužni za ugled, pomen in razvoj MOL ter za razvoj njenih dobrih medmestnih in mednarodnih odnosov.

Kriterij za podelitev naziva častni/a meščan/ka so izjemni dosežki življenjskega dela, ki ga odlikujejo: vizionarstvo, odličnost, dobrobit, sodelovalnost ali skrb za blaginjo v Mestni občini Ljubljana ali promocijo Mestne občine Ljubljana.

Pobude za podelitev naziva častni/a meščan/ka zbira Komisija za priznanja skozi vse leto, zato je pobudo mogoče oddati tudi v času objave razpisa za podelitev priznanj Mestne občine Ljubljana.

Pobudniki za podelitev naziva so lahko posamezniki in pravne osebe, ki imajo stalno prebivališče oziroma sedež v Mestni občini Ljubljana.

**Pobuda za podelitev naziva častni/a meščan/ka mora vsebovati:**

* **podatke o kandidatu: ime in priimek, rojstni datum, naslov, telefon**
* **pisno soglasje kandidata za kandidaturo in soglasje za uporabo osebnih podatkov, kolikor je to mogoče;**
* **podatke o pobudniku: ime in priimek oziroma naziv pravne osebe, naslov, telefon ter v primeru, da je pobudnik pravna oseba, še kontaktno osebo,**
* **utemeljitev pobude ter morebitna druga mnenja, ki podpirajo pobudo. Za resničnost in točnost podatkov, navedenih v utemeljitvah, odgovarjajo pobudniki.**

Letno se lahko podelita največ 2 (dva) naziva častni/a meščan/ka.

# JAVNI RAZPIS

**ZA PODELITEV PRIZNANJ MESTNE OBČINE LJUBLJANA ZA LETO 2016**

Mestna občina Ljubljana razpisuje naslednji priznanji Mestne občine Ljubljana za leto 2016:

**Nagrado glavnega mesta Ljubljana**, ki jo prejmejo posamezniki. Izjemoma jo lahko prejmejo tudi skupine in pravne osebe, ki ne opravljajo pridobitne dejavnosti.

Kriteriji za podelitev nagrade so: pomembni dosežki življenjskega dela z vseh področij, prispevek k razvoju, ugledu in dobrobiti MOL ter k prepoznavnosti mesta doma in v tujini.

Podeljenih bo največ 5 (pet) nagrad glavnega mesta Ljubljana.

**Plaketo glavnega mesta Ljubljana**, ki jo prejmejo:

- posamezniki in pravne osebe, ki so s posebnimi delovnimi prizadevanji in uspehi v daljšem časovnem obdobju pomembno prispevali h kakovostnejšemu življenju, blaginji, ugledu in razvoju MOL;

- posamezniki in pravne osebe za posebne zasluge za razvijanje in utrjevanje sodelovanja med MOL in drugimi občinami;

- posamezniki za izkazano posebno požrtvovalnost, nesebičnost in pogum;

- prijateljska, pobratena in druga mesta in občine, pravne osebe ter posamezniki iz Republike Slovenije in tujine, ki so posebno zaslužni za razvijanje in utrjevanje prijateljskega sodelovanja z MOL;

- posamezniki in pravne osebe za dosežke na humanitarnem, znanstveno-raziskovalnem in kulturno-umetniškem področju ter za trajnostni razvoj MOL;

- donatorji za humanitarno, znanstveno-raziskovalno, kulturno-umetniško področje in trajnostni razvoj MOL.

Podeljenih bo največ 7 (sedem) plaket glavnega mesta Ljubljana, od tega največ 2 (dve) za donatorstvo.

**Pobuda za podelitev priznanja mora vsebovati:**

* **podatke o kandidatu: ime in priimek oziroma naziv pravne osebe, rojstni datum za fizično osebo, naslov, telefon ter v primeru pravne osebe še kontaktno osebo, kolikor je to mogoče;**
* **pisno soglasje kandidata za kandidaturo in v primeru, da je kandidat fizična oseba, soglasje za uporabo osebnih podatkov, kolikor je to mogoče;**
* **podatke o pobudniku: ime in priimek oziroma naziv pravne osebe, naslov, telefon ter v primeru, da je pobudnik pravna oseba, še kontaktno osebo,**
* **vrsto priznanja,**
* **utemeljitev pobude ter morebitna druga mnenja, ki podpirajo pobudo. Za resničnost in točnost podatkov, navedenih v utemeljitvah, odgovarjajo pobudniki.**

Pobudniki za podelitev priznanj so lahko posamezniki in pravne osebe, ki imajo **stalno prebivališče oziroma sedež v Mestni občini Ljubljana.**

Razpisni obrazec in soglasje h kandidaturi sta od dneva te objave do izteka prijavnega roka dosegljiva na spletni strani MOL <http://www.ljubljana.si/si/mol/razpisi-razgrnitve-objave/>, lahko pa ju zainteresirani v tem roku prevzamejo vsak delovni dan v prostorih Glavne pisarne Mestne občine Ljubljana na Mačkovi 1. Dodatne informacije o razpisu po tel.: 306-10-49.

Pobude za podelitev priznanja pošljite na razpisnem obrazcu na naslov: **Mestna občina Ljubljana, p.p. 25, 1001 Ljubljana, Komisija za priznanja, soba št. 352, do vključno\_5. 2. ­­ 2016** v zaprti ovojnici s pripisom **»Za razpis podelitev priznanj MOL - ne odpiraj«** in navedenim naslovom pošiljatelja.

Pobudniki bodo o prejemnikih priznanj obveščeni v roku 14 dni po odločitvi Mestnega sveta Mestne občine Ljubljana.

**Komisija za priznanja**